Ülle Madise	Teie: 17.02.2025 nr 7-5/250298/2501104	
Õiguskantsleri Kantselei	
	
 	Meie: 07.03.2025 nr 2-5/678 - 2	

	

	
Päring		

Austatud Ülle Madise	

Pöördusite Tallinna Haridusameti poole seoses Gustav Adolfi Gümnaasiumi, Tallinna Inglise Kolledži, Tallinna Reaalkooli ja Tallinna 21. Kooli gümnaasiumi ühiskatsete tingimustega. Tõite välja, et ühiskatsete korras toodud tingimused ei ole kooskõlas seadusega, mille kohaselt õpilaskandidaat peab sama ise otsustada, mitmesse kooli ta soovib kandideerida ning tal peab olema võimalik kandideerimisel märkida mitu õppesuunaeelistust.
Lähtuvalt pöördumises toodud tähelepanekutest muudeti nimetatud koolide vastuvõtukordi Tallinna Haridusameti juhataja 28.02.2025 käskkirjaga nr T-7-1/25/140 „Tallinna Haridusameti 09.01.2025 käskkirja nr T-7-1/25/12, 30.01.2025 käskkirja nr T-7-1/25/57 ja 14.01.2025 käskkirja nr T-7-1/25/21 muutmine“ (Lisa 1) ning korrastati vastuvõtukordade lisa „Koolide ühiskatsete korraldamise kord“ (Lisa 2, näitena toodud Tallinna 21. Kooli vastuvõtukord koos lisadega). Peale muudatusi on õpilaskandidaatidel võimalik kandideerida kõiki nelja kooli. 

Õppesuuna valik on koolide vastuvõtukordades toodud järgmiselt:
Gustav Adolfi Gümnaasiumi vastuvõtukorra punkt 3.8: „Gustav Adolfi Gümnaasiumi esimesse astmesse sisseastumiseks võivad õpilased kandideerida ühele õppesuunale. Teise õppesuuna eelistuse saab õpilaskandidaat soovi korral avaldada vestlusel.“
Tallinna 21. Kooli vastuvõtukorra punkt 4.2. „Tallinna 21. Kooli 10. klassi sisseastumiseks saavad õpilaskandidaadid kandideerida ühele õppesuunale. Teise õppesuuna eelistuse saab õpilaskandidaat soovi korral avaldada vestlusel.“
Tallinna Inglise Kolledži ja Tallinna Reaalkooli vastuvõtukordades õppesuuna valikut ei ole täpsustatud. 
Loodame, et antud muudatuste järel on koolide vastuvõtukorrad kehtiva õigusruumiga kooskõlas.

	
Lugupidamisega	

	
	
(allkirjastatud digitaalselt)	
Kaarel Rundu	
ameti juhataja

	
Lisa	
1.	Tallinna Haridusameti juhataja 28.02.2025 käskkirjaga nr T-7-1/25/140 „Tallinna Haridusameti 09.01.2025 käskkirja nr T-7-1/25/12, 30.01.2025 käskkirja nr T-7-1/25/57 ja 14.01.2025 käskkirja nr T-7-1/25/21 muutmine“
2.	Tallinna 21. Kooli vastuvõtu tingimused ja kord	

		

Krista Keedus
6404542 krista.keedus@tallinnlv.ee